Crkva svetog Save u Bileći
Crkva Svetog Save u Bileći nalazi se u općini Bileća, Bosna i Hercegovina. Pripada Srpskoj pravoslavnoj crkvi, Eparhija zahumsko-hercegovačka i primorska. Komisija za očuvanje nacionalnih spomenika, na sjednici održanoj od 16. do 22. jula 2006. godine, donijela je odluku da se crkva proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.